גשר קניון ניו ריבר (וירג'יניה המערבית)

מעל נהר ניו ריבר בגובה של כ-265 מטרים, על משטח פלדה, שבנוי מתחת לכביש US 19 שעובר על גשר קניון ניו ריבר.
גשר קניון ניו ריבר (באנגלית: New River Gorge Bridge) הוא גשר קשתות פלדה באורך 924 מטרים מעל ערוץ נהר ניו ריבר ליד פייטוויל, וירג'יניה המערבית, בהרי האפלצ'ים שבמזרח ארצות הברית. עם הקשת שאורכה 518 מטרים, גשר קניון ניו ריבר היה גשר הקשתות הארוך ביותר בעולם במשך 26 שנים<ref></ref><ref name=":0">Green, Diana Kyle (October 2011). "Fayette County High". Wonderful West Virginia. 75: 4–7.</ref>; כעת הוא החמישי באורכו; והארוך ביותר מחוץ לסין. לכשהושלם קטע הכביש הבין מדינתי מס' 19 שעובר מעליו, הושלם פרוזדור L - אחד מתוך מספר "מעברים הכרחיים" בצורה של כבישים מהירים שחוצים את שרשרת הרי האפלצ'ים.
.

הכביש שעל גשר קניון רכב ניו ריבר נמצא 267 מטרים מעל הנהר<ref name=":0" />, מה שהופך את הגשר לאחד מגשרי כלי הרכב הגבוהים בעולם; הוא השלישי בגובהו בארצות הברית. כשהושלם בשנת 1977, הוא היה הגשר הגבוה בעולם הנושא כביש רגיל, תואר בו החזיק עד פתיחת גשר ליגואנגה בסין בשנת 2001<ref name=":1" />.

== בניית הגשר ==
חטיבת הכבישים המהירים של מערב וירג'יניה בחרה בחברת "מייקל בייקר אינטרנשיונל" למשימת תכנון הגשר<ref name=":3" />. הם תכננו גשר בעל קשת יחידה באורך כקילומטר מעל נהר. שירותיהם כללו מחקרי מיקום, תכנון מקדים וסופי, פיתוח חלופות, הערכת סביבה, ליווי בשלב הבנייה ובדיקה וניתוח מעמיקים<ref name=":3" />.

חטיבת הגשרים האמריקאית של חברת US Steel קיבלה את חוזה הבנייה. ביוני 1974 הוקם מסלול כבלים בין ארבעה מגדלים - שניים מכל צד של הקניון - כדי לחצות את הערוץ עם 2 עגלות התלויות על הכבלים (2 רכבלים). הופעלו מנופים כדי להניע את איברי הפלדה המסיביים למקומם. שתי העגלות היו מסוגלות לשנע 50 טון כל אחת, עובדה שאפשרה להעביר מנות במשקל של עד 92 טון למקומן, כשהן עובדות במקביל. העגלות נעו על כבלים בקוטר 7.62 סנטימטרים (3 אינץ'). רוב חלקי הגשר הגיעו באמצעות רכבת לעיירה לנלן שבוירג'יניה המערבית, ולאחר מכן הועברו במשאיות לאורך 30 קילומטרים לאתר הבנייה. חלק מהחלקים היו כבדים מדי להובלה במשאיות, והיה צורך להרים אותם באמצעות מנוף מפסי הרכבת שבתחתית הערוץ, אל הרכבל<ref></ref>.

כדי להימנע מהצורך לצבוע את הגשר, בנו אותו מפלדת בליה. השימוש בפלדה זו הציב בפני המתכננים והמבצעים כמה אתגרים, שהבולט שבהם היה ההבטחה שנקודות הריתוך יעברו בליה באותו קצב כמו שאר הפלדה<ref name=":2"></ref>. לפלדת בליה יש מראה דמוי חלודה, שלעולם אינו זקוק לצביעה. שלוש שנים לאחר מכן, ב-22 באוקטובר 1977, הסתיימה הבנייה והגשר נפתח<ref name=":1" />. עלות הבנייה הסופית הייתה 37 מיליון דולר (שווה ערך ל-140 מיליון דולר ב-2022 דולר). זה היה כ-4 מיליון דולר, או 15 מיליון דולר ב-2022, מעל הצעת המחיר<ref name=":2" />.

== היסטוריה ==
הגשר ממוקם באזור שהיה פעם אזור סְפַר במערב וירג'יניה. הוא ממוקם בחלק הצפוני של הפארק הלאומי והשמורה של קניון ניו ריבר שהוא באורך כ־85 קילומטרים, ומהווה יחידה של שירות הפארקים הלאומיים. הגשר מוקף ביער השופע של הרי האפלצ'ים. בניצב לגשר ולכביש הבין מדינתי מס' 19, עובר קו רכבת לאורך כל צד של הנהר בתחתית הערוץ<ref name=":1"></ref>. לגשר הזה קדם הגשר הוותיק יותר ושמו Fayette Station Bridge<ref></ref>. הגשר נבנה בשנת 1889 כדי להחליף מעבורת שחיברה בין שתי קהילות כריית פחם מתפתחות שנוסדו ב-1873 לאורך מסילת הרכבת של צ'ספיק ואוהיו. בשנת 1978, פחות משנה לאחר השלמת גשר קניון ניו ריבר, נסגר הגשר הישן לתנועת כלי רכב. בעת סגירתו, נשא הגשר את כביש WV 82 שמתפתל במעלה ובמורד הגבעות המעטרות את שני צידי הנהר. שחזור הגשר התרחש בין השנים 1997-1978, ונוספו לו שני שבילים להולכי רגל. הגשר המשוחזר נקרא מחדש כגשר Tunney Hansaker ב-8 בנובמבר 1998<ref></ref>.

באותה תקופה, הגשר החדש היה הפרויקט הגדול ביותר בתולדותיה של מחלקת הכבישים המהירים של מערב וירג'יניה. הוא היה חשוב הן מבחינת העלות הכוללת שלו והן שהממשלה הפדרלית סיפקה 70 אחוז מהמימון. הבנייה נתנה דחיפה לכלכלה הממלכתית והמקומית; ושיפרה במידה גדולה מאד את התחבורה באזור. הגשר חתך את זמן הנסיעה של הרכב מצד אחד של הערוץ לצד השני מכ-45 דקות ל-45 שניות<ref name=":1" /><ref></ref>.

בשנת 2005, המבנה זכה לתשומת לב נוספת כאשר המטבעה האמריקאית הנפיקה את הקוורטר (רבע דולר) של מדינת מערב וירג'יניה עם הגשר מתואר בצד אחד<ref></ref>.

ב-14 באוגוסט 2013, הגשר נרשם ברשימה הלאומית של מקומות היסטוריים<ref></ref>. זאת למרות שעדיין לא מלאו לו 50 שנים. הוא נרשם בשל השפעתו יוצאת הדופן על התחבורה המקומית ומשמעותה ההנדסית<ref name=":3"></ref>.

== תיירות ==
גשר קניון ניו ריבר נמצא בתוך הפארק הלאומי קניון ניו ריבר של שירות הפארקים הלאומיים, אשר מגן על חלק זה של ערוץ ניו ריבר. בקצה הצפוני של הגשר מפעיל שירות הפארקים מרכז מבקרים; יש לו תצפיות נוף וגרם מדרגות היורד חלק מהדרך אל תוך הערוץ. מסלול פלדה ברוחב 60 סנטימטרים עובר לכל אורכו של הגשר מתחת לכביש. המסלול נבנה במקור כדי להקל על הבדיקות, והמסלול פתוח לסיורי "הליכת גשר" מודרכים, נגישים לנכים. המבקרים משתמשים בציוד בטיחות כמוצג בתמונה משמאל<ref></ref><ref name=":1" />. מאז פתיחתו, הגשר הוא מרכז האירועים של "יום הגשר", של מחוז פאייט, שנערך בשבת השלישית בכל אוקטובר. יום זה מנציח את השלמת גשר ניו ריבר ג'ורג' ב-1977. באותו יום, כל ארבעת הנתיבים של הגשר סגורים לכלי רכב, ונפתחים להולכי רגל. כמו כן מאפשרים באותו יום קיום קפיצות בסיס מהגשר ופעילויות אתגריות נוספות כגון סנפלינג ובאנג'י<ref name=":0" /><ref name=":1" />.

תמונה פנורמית (מבט ממרכז המבקרים, ויש להקליק עליה כדי לקבל את הפנורמה במלוא היקפה) של גשר קניון ניו ריבר, שהכביש הבין מדינתי מס' 19 עובר מעליו. מצפון לגשר, במורד הנהר, ניצב הגשר הישן Fayette Station Bridge. ניתן לנסוע ברכב ממרכז המבקרים הנמצא ממערב לנהר ובסמוך לגשר "החדש", לרדת בנסיעה לגשר "הישן", לחצות את הנהר מזרחה, ולעלות בדרך סלולה ומפותלת אל כביש מס' 19.

== ראו גם ==
* ניו ריבר (נהר)
* הפארק הלאומי קניון ניו ריבר

== קישורים חיצוניים ==

* [https://aceraft.com/new-river-gorge/new-river-gorge-bridge/15-amazing-facts/ 15 עובדות מדהימות אודות גשר קניון ניו ריבר] (באנגלית)
* [https://travelbamerica.com/הפארק-הלאומי-ערוץ-הנהר-החדש-new-river-gorege-national-park/ הפארק הלאומי ערוץ הנהר החדש New River Gorge National Park]

== ביאורים ==

== הערות שוליים ==

קטגוריה:וירג'יניה המערבית: גאוגרפיה
קטגוריה:ארצות הברית: גשרים